**obsesii**

*Ursu Marian Florentin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OBSESII

ne vedeam la sfârşitul zilei

într-o absidă,

uneori

te așteptam la capătul puterilor

într-o trecere a vieții

prin fața ochilor

te credeam centrul absolut al

ideilor mele

tu mă luai drept

punctul de sprijin

al singurătăților tale

erai ca trecerea tinereţii

printr-un inel,

eu eram doar o tristeţe

aflată la prima dragoste

şi când te lăsai pe spate

săgetată

de vreun obelisc,

eu te prindeam în brațe

să nu te pierd în spaţiul

dintre două bătăi de inimă

câteodată aveai obsesia

puterii cuvintelor,

eu aveam impresia unei iubiri

suspendate în aer

de Marian Florentin Ursu